kalixlouiis/myanmar-wikipedia-corpus huggingface dataset:
အဆုံးမှ အဆုံးသို့ နိယာမ အချို့သော အားပေးထောက်ခံသူများက ကွန်ရက် ကြားနေရေးဝါဒ သည် အဆုံးမှ အဆုံးသို့ နိယာမ ကိုဆက်လက် ထိန်းသိမ်းထားနိုင်ရန်အတွက် လိုအပ်သည်ဟုဆိုသည်။
Lawrence Lessig နှင့် Robert W. McChesney တို့အဆိုအရ - ကွန်ရက်ချိတ်ဆက်သုံးစွဲမှု သာတူညီမျှခြင်းဟူသည် အင်တာနက်ဆိုင်ရာဝန်ဆောင်မှု အားလုံး သည် သာတူညီမျှစွာ အခွင့်အရေး ရရှိပြီး တူညီသော မြန်နှုန်းများနှင့် ကွန်ရက်ပေါ်တွင် ချိတ် ဆက်နိုင်စွမ်းရှိခြင်းကို ဆိုလိုသည်။
မည်သည့် ပိုင်ရှင်ကမျှ ဝင်ရောက် နှောင့်ယှက်နိုင်ခြင်း လည်း မရှိစေရ။
၎င်းသည် ရိုးရှင်းသော်လည်း အလွန်ကောင်းမွန် လှသော စီးပွားရေးနှင့် လူမှု ရေးကောင်းကျိုးတို့အတွက် ရှေးရှုသော အင်တာနက်၏ အဆုံးမှ အဆုံးသို့ တည်ဆောက်မှု တစ်ခု ဖြစ်သည်။
— Lawrence Lessig နှင့် Robert W. McChesney - ဤဥပဒေသအောက်တွင် ကြားနေသော ကွန်ရက်ဆိုသည်မှာ လုပ်ငန်းသုံး program ပေါင်းများ စွာတို့အတွက် သတင်းအချက်အလက်များကို ပေးပို့ဖြတ်သန်းရုံသက်သက်ဖြစ်နေသော အသုံး ချခံ ကွန်ရက်တစ်ခု သာဖြစ်နေသည်ဟု David S. Isenberg က သူ၏ ထင်ရှားသော စာတမ်းဖြစ်သည့် အသုံးမကျသော ကွန်ရက် ပေါ်ထွက်လာ ခြင်း တွင်ဖော်ပြခဲ့သည်။
ကွန်ရက် "အတွေးအခေါ် နှင့် တည်ဆောက်မှု" အသစ် သည် ဖွံ့ဖြိုးတိုးတက်လာသော ကွန် ရက်တွင် နေရာယူလာပြီဖြစ်သည်။
ရည်ရွယ်ချက်မှာ အများပြည်သူဆက်သွယ်ရေး ကွန်ရက် သည် "အမြဲအဆင်သင့်" ဖြစ်နေရန် နှင့် ရှားပါးခြင်း ပြတ်တောင်းခြင်းများ မရှိစေရန် တည် ဆောက်ထားခြင်း ဖြစ်ပြီး၊ ကွန်ရက် မှမဟုတ်ဘဲ အသုံးပြုသူများ၏ ထိန်းချုပ်အသုံးပြုခြင်း အ တွက် တည်ဆောက်ထားခြင်း ဖြစ်သည်။
ကွန်ရက် ကိုလွယ်ကူရှင်းလင်းစွာ တည်ဆောက် ထားပြီး ၊ သတင်းအချက်အလက်များကို ပြန်လည်ပို့လွှတ်ရာတွင် အရေအတွက်များ တွက် ချက် နေစရာမလိုအပ်ဘဲ၊ "Bit များမှ သူ့ဟာသူ သယ်ယူသွားမည်ဖြစ်သည်၊" စိတ်ကူးယဉ် ကွန်ရက်လမ်းကြောင်းပြုခြင်း တွင် “ smart ” နံပါတ်ဘာသာပြန်ခြင်း မဟုတ်ပါ။
ညံ့ဖျင်းသော ကွန်ရက် တွင်သတင်းအချက်အလက်များမှာ မည်သည်ကို သွားရမည်ကို ကွန်ရက် အား ပြော ရန် လိုအပ်သည်။
(ရှင်းအောင်ဆိုရသော် ချိတ်ဆက်ထားသော ကွန်ရက် တွင် အချက် အလက်များ ဘယ်ကို သွားရမည်ကို ကွန်ရက် မှ ပြောခြင်းဖြစ်သည်) ညံ့ဖျင်းသော ကွန်ရက် တွင် သတင်းအချက်အလက်များက ဦးဆောင်သူ ဖြစ်သည်။
သုံးစွဲသူများအနေ နှင့် အဆင် ပြေသလို လွတ်လပ်စွာ သုံးစွဲနိုင်သည်၊ အဘယ့်ကြောင့်ဆိုသော် သတင်းအချက်အလက်များ မှာ ညံ့ဖျင်းသော ကွန်ရက် ထဲတွင် ဦးဆောင်သူများဖြစ်ပြီး၊ Bit များမှာ စိတ်ကြိုက်ရရှိနေ၍ သတင်းအချက်အလက်များမှာ တစ်ခုတည်းလား၊ တစ်မျိုးတည်းလား ဆိုသည်ကို မှန်းဆနေ စရာ အကြောင်းလဲမရှိချေ။
—David S. Isenberg အသုံးမကျသော ကွန်ရက် ပေါ်ထွက်လာခြင်း ၎င်းယူဆချက်၏ ဆန့်ကျင်ဘက်အနေနှင့် Saltzer ၊ Reed ၊ နှင့် Clark တို့တင်သွင်းသည့် စနစ်ပုံစံတွင်ရှိအဆုံးမှ အဆုံးသို့ ကွဲလွဲအဆိုပြုချက်များ စာတမ်းအရ ကွန်ရက်၏ အသိဉာဏ်သည် အချက်အလက်များအတွင်း ဖြစ်ပွားနေသော အမှားများကို စစ်ဆေးရန် လိုအပ်ချက်များ နှင့် ပို့လွှတ်သူများကို နှုန်းထား သတ်မှတ်ထိန်းချုပ် ရန်၊ တို့ကို မဆောင်ရွက်နိုင်သလို ကွန်ရက်၏ ဗဟိုမှလည်း ထို "အသိဉာဏ်" သတင်းများ အားလုံး ကို ဖယ်ထုတ်ပစ်၍ မရပေ။
မထောက်ခံသူများ Net ကြားနေရေးဝါဒကို ဆန့်ကျင်သူများတွင် ကွန်ပျူတာ စက်ပစ္စည်းထုတ်လုပ်သူ ကုမ္ပဏီကြီးများနှင့် Cable နှင့်အဝေးဆက်သွယ်ရေးလုပ်ငန်းများပါဝင်သည်။
ဆန့်ကျင်ဆောင်ရွက်မှုများသည် Cato Institute နှင့် Competitive Enter prise Institute (အများနှင့် ယှဉ်ပြိုင်ရသော စီးပွားရေးလုပ်ငန်း အဖွဲ့အစည်း) တို့ ကဲ့သို့သော စီးပွားရေးရာတည်တံ့ခိုင်မြဲသော အဖွဲ့အစည်းကြီးများမှလည်း ပါဝင်ပတ်သက်လာသည်။
ယင်း နည်းဥပဒေသည် ပထမ ပြင်ဆင်ချက် ကိုချိုးဖောက်ရာရောက်ပေလိမ့်မည်ဟု Goldwater Institute နှင့် Americans for Tax Reform ( အခွန်ကောက်ခံခြင်း ပြုပြင်ပြောင်းလဲရေးအတွက် အမေရိကန်လူမျိုးများ) တို့မှ ထောက်ပြ ပြောဆိုကြသည်။
နိုင်ငံအတွင်း အကြီးဆုံး တယ်လီဖုန်းဆက်သွယ်ရေး အဖွဲ့အစည်းကြီး ငါးခုဖြစ်သော – Verizon (ဗီရီဇွန်)၊ Time Warner ၊ AT&T ၊ Comcast ၊ နှင့် Qwest တို့မှ စုစည်း၍ ဒေါ်လာ စုစုပေါင်း 218 million ကို သက်ဆိုင်ရာ အရာရှိများသို့ ဩဇာညောင်းရန် ပေးခဲ့ပြီး ၂၀၀၆-၂၀၀၈ တွင် ပြုလုပ်သော အစိုးရ ဆိုင်ရာ ဆောင်ရွက်ချက်များသို့ ဒေါ်လာ 23.7 million ကို လှူဒါန်းခဲ့သည်။
ထို net ကြားနေရေးဝါဒကို ဆန့်ကျင်သူများက အင်တာနက်မှ လက်ရှောင်ခြင်းဟု အမည် ရသည့် website တစ်ခုကို လွှင့်တင်ခဲ့ပြီး သူတို့ မည်သည့်အကြောင်းကြောင့် net ကြား နေရေးဝါဒ နှင့်ပတ်သက်၍ ငြင်းဆိုကြသည်များကို ရှင်းလင်းတင်ပြခဲ့သည်။
website အ တွက် အဓိက ငွေကြေးထောက်ပံ့သူမှာ AT&T နှင့် နည်းပညာ အဖွဲ့အစည်း အသင်းဝင်များ နှင့် ဈေးကွက်အတွင်းမှ အကျိုးတူ ပူးပေါင်းဆောင်ရွက်နေသူများအစု အစိုးရ စွန့်ပစ်ပစ္စည်းများကို ဆန့်ကျင်သော နိုင်ငံသားများ တို့ပါဝင်သည်။
ကွန်ရက် ကြားနေရေးဝါဒ စည်းမျဉ်းစည်းကမ်းများသည် အချို့ထင်ရှားသော ကွန်ရက်တည် ဆောက်သူ အင်ဂျင်နီယာများဖြစ်သည့် ပါမောက္ခ David Farber နှင့် TCP တီထွင်သူ Bob Kahn တို့၏ ဆန့်ကျင်ခြင်းကိုလည်း ခံရသည်။
Robert Pepper ည် Cisco စနစ်၏ ဦးဆောင်ညွှန်ကြားရေးမှူး တစ်ဦးဖြစ်သည့်အပြင် ရှေးဦး FCC ၏ လုပ်ငန်းစဉ် ဖွံ့ဖြိုးတိုးတက်မှုပိုင်း အကြီးအကဲ လည်းဖြစ်သည်။
သူကပြောကြားသည်မှာ " net ကြားနေရေးဝါဒ ကို ကူညီထောက်ပံ့သူများ အနေနှင့် နည်းဥပဒေသများ ပို၍ လိုအပ်သည် ဟု ယုံကြည်ယူဆနေကြသည်။
သူတို့၏ အမြင်တွင် ပိုမို များပြားသော စည်းမျဉ်းစည်းကမ်းများ မထည့်သွင်းပဲ ဝန်ဆောင်မှုပေးသူများက ဝန်ဆောင်မှု များ၊ မြန်နှုန်းမြင့်မြင့် များကို ပေးစွမ်းကြပြီး ချမ်းသာသူများက ပထမတန်းစား အင်တာနက်ကို အသုံးပြုခွင့်ရရှိနေချိန် တွင် ကျန်ရှိသူများက နှေးကွေးသော အင်တာနက်ချိတ် ဆက်မှုများ၊ ဝန်ဆောင်မှုအညံ့စားများကိုသာ သုံးစွဲနေရသည့် အလွှာနှစ်ခု ကွဲပြားသော ကမ္ဘာကြီးကို ဖြစ်လာစေမည်။
ဤ ကိစ္စရပ်သည် အမှန်တကယ်တမ်း အတွေးမှားတစ်ခုသာ ဖြစ်သည်။
ထိုကဲ့သို့ ရှိသူကရှိ၊ မရှိသူကမရှိဟူသော ကမ္ဘာမှာ လက်တွေ့တွင် မတည်ရှိနိုင်သလို၊ အနာ ဂတ်တွင်လည်း ဖြစ်လာမည် မဟုတ်ပါ။
စည်းမျဉ်း စည်းကမ်းများ ထပ်မံပေါင်းထည့်ခြင်း မရှိလျင်လည်း ဝန်ဆောင်မှုများသည် သူတို့ပေးနေသော ဝန်ဆောင်မှုများကို ဆက်လက်ပေး နေမြဲပေးနေမည် ဖြစ်သည်။
အမျိုးအစား များပြားလှသော မြန်နှုန်းနှင့် ချိတ်ဆက်မှုများကို ဆက်လက် ဝန်ဆောင်နေမည် ဖြစ်ပြီး သုံးစွဲသူ အမျိုးအစားနှင့် လိုက်လျောညီထွေ ဖြစ်စေမည့် ဈေးနှုန်း အဆင့်အမျိုးမျိုးကိုလည်း သတ်မှတ်ပေးကြပေမည်။
အင်တာနက်၏ ဖခင်ကြီးတစ်ဦးဖြစ်သူ Bob Kahn က ပြောကြားသည်မှာ နက် ကြားနေရေး ဝါဒဆိုသည်မှာ အင်တာနက်ကြီး အတွင်း ဆင့်ကဲတိုးတက်မှု ဖြစ်စဉ်တို့ကို နှေး ကွေးစေမည့် ဆောင်ပုဒ်တစ်ခု ဖြစ်သည် ဟူ၏။
Farber ကမူ အင်တာနက် protocol များ တိုးတက်ရေးအတွက် လေ့လာ ပြုစုခြင်း များကို ဆက်လက်ဆောင်ရွက်ရန် အခိုင်အမာ ပြောဆိုရေးသား လျက်ရှိသည်။
သူက Washington Post ၏ ကွန်ရက် ကြားနေရေး ဝါဒ ၏အရေးပါ အရာရောက်ပုံတွင် လုပ်ဖော်ကိုင်ဖက် များ ဖြစ်သော Michael Katz ၊ Christopher Yoo နှင့် Gerald Faulhaber တို့နှင့် ဝင်ရောက် လက်တွဲခဲ့သည်။
သူက ပြောပြ သည်မှာ "အင်တာနက်သည် ပြုပြင်ပြောင်းလဲမှု တစ်ခုတော့လိုအပ်နေပြီ ဖြစ်ကြောင်း၊ ကံဆိုး စွာနှင့် ဥပဒေပြဋ္ဌာန်းသူများက အင်တာနက်ပုံစံဟောင်း၏ အကောင်းဆုံးများကို ထိန်းသိမ်း ထားရန်သာ ရည်ရွယ်ခြင်းဖြင့်၊ အသစ်သောထွက်ပေါ်လာမှုများကို နောက်တွန့် စေရန် ခြိမ်း ခြောက်နေသည်"ဟုဆိုသည်။
ကွန်ရက် ကြားနေရေးဝါဒကို ဆန့်ကျင်သည့် အငြင်းပွားမှုများ ဆင့်ပွား တိုးတက်မှု နှင့် ရင်းနှီးမြှုပ်နှံမှုများ အချို့သော နက် ကြားနေရေး ဝါဒ ၏ ယှဉ်ပြိုင်ဘက်များက အနာဂတ်အင်တာနက်၏ ဆင့်ပွား တိုးတက်မှုများ အတွက် လိုအပ်ချက်မှာ အခြေအနေအရ ဦးစားပေး လှိုင်းများ အဓိက ကောင်းမွန် လာခြင်းဖြစ်သည် ဟုလည်းငြင်းဆိုကြသည်။
အဝေးဆက်သွယ်ရေး ဝန်ဆောင် မှုပေးသူများ ဥပမာ - တယ်လီဖုန်း နှင့် ကေဘယ်ကြိုး ကုမ္ပဏီ များနှင့် အချို့သော ကွန်ရက် ချိတ်ဆက်ခြင်းကိုပါ ဝန်ဆောင်မှုပေးသော နည်းပညာပိုင်းဆိုင်ရာ ကုမ္ပဏီများမှ အငြင်းပွား ကြသည်မှာ ဆက်သွယ်ရေးဝန်ဆောင်မှု ပေးသူများအနေနှင့် ဝန်ဆောင်မှုအားလုံး ကို ပူးတွဲ ဆောင်ရွက်နေခြင်းထက် အဓိကကျ သော ဝန်ဆောင်မှုကိုသာ ဆောင်ရွက်သင့် သည် ဟု ဆိုသည်။
ဥပမာအနေနှင့် အင်တာနက်တွင် ဆက်သွယ်မှုများ ရှုပ်ရှက်ခတ် နေစေ မည့် အစား အွန်လိုင်း ကုမ္ပဏီများသို့ သူတို့၏ သတင်းအချက်အလက်များကို လျင်မြန်စွာ ပေးပို့ ဆောင်ရွက်နိုင်စွမ်း ရှိလာစေရန် ပြုလုပ်ပေးသင့်သည်။
ဤဝန်ဆောင်မှု အသစ်များမှ ထပ်ပေါင်းရရှိလာသော အကျိုးအမြတ်များကို သုံးစွဲသူများအတွက် ပိုမိုကောင်းမွန်သော လှိုင်းကျယ် ယူနစ်များ တိုးချဲ့တည်ဆောက်ပေးရေးတို့တွင် အသုံးပြုနိုင်သည်။
နက်ကြား နေရေး ဝါဒ ၏ ပြိုင်ဘက်များမှ ထပ်မံအငြင်းပွားကြသည်မှာ နက် ကြားနေရေး ဝါဒ ၏ လည် ပတ်ခြင်း သည် လှိုင်းကျယ် ရယူ သုံးစွဲမှု ဈေးကွက်တွင် အင်တာနက်ဝန်ဆောင်မှု ပေးသူများ (ISPs) နှင့် အခြား ကွန်ရက် ချိတ်ဆက် ဆက်သွယ်မှု ပေးသူများ၏ လှိုင်းကျယ်ကွန်ရက် တွင်း ရင်းနှီးမြှုပ်နှံမှုများကို ပြန်လည် ရရှိ စေရန် ပို၍ခက်ခဲစေခြင်းကြောင့် ဆင့်ပွားတိုးတက်မှု နှင့် ယှဉ်ပြိုင်မှုများကို ကမောက်ကမ ဖြစ်ပွား စေသည်ဟု ဆိုသည်။
Verizon (ဗာရီဇွန်) လှိုင်းကျယ် နှင့် အဝေးဆက်သွယ်ရေး ကုမ္ပဏီမှ ဒု ဦးဆောင်ညွှန်ကြားရေးမှူးနှင့် တွဲဖက် အကြံပေး အရာရှိ John Thorne (ဂျွန် သွန်နီ) မှ သုံးစွဲသူများထံမှ ပိုမိုကောင်းမွန်သော ဝန် ဆောင်မှု၊ မြင့်မားသော မြန်နှုန်းမြင့်အင်တာနက်အသုံးပြုလိုမှု တို့အတွက် အခကြေးငွေများ တိုး၍ ကောက်ခံခြင်းကို တားမြစ်ခံရမည်ဆိုပါက ၎င်းတို့အနေနှင့် ပိုမို ကောင်းမွန်သော ဖိုင်ဘာ-ဖန်ကြိုးမျှင် ကွန်ရက်အတွင်းသို့ ရင်းနှီးမြှုပ်နှံမှုများ အများအပြား ထည့်သွင်းရန် မက်မောမှု ရှိတော့မည် မဟုတ်ကြောင်း အကြောင်းပြ ပြောဆိုသည်။
Thorne (သွန်နီ) နှင့် အခြား အင်တာနက်ဝန်ဆောင်မှု ပေးသူများမှ မိမိတို့ တယ်လီဖုန်းဝန်ဆောင်မှု ကုမ္ပဏီ များမှ ဒေါ်လာစုစုပေါင်း ဘီလီယံ များစွာ ကုန်ကျခံ၍ ရင်းနှီးမြှုပ်နှံမှုများ အပေါ် ဂူးဂဲ(လ်) နှင့် စကိုက် တို့မှ အခမဲ့သုံးစွဲ၍ တယ်လီဖုန်း ဝန်ဆောင်မှုများပြုလုပ်နေခြင်းမှာ မသင့်တင့် ကြောင်း စွပ်စွဲ ပြောဆိုလျက်ရှိသည်။
ဆာဗာ ဘက် ကြားနေခြင်း မဟုတ်သည်အတွက် တန်ပြန်ဩဇာသက်ရောက်မှု "ကြားနေခြင်း မဟုတ်သည့်" ဘက်သို့ အားသန်အလိုရှိသော သူများကမူ အင်တာနက် ဆို သည် မှာ တစ်ဦးနှင့်တစ်ဦး သာသည်၊ နိမ့်သည် ယှဉ်ပြိုင်နေစရာ အရာတစ်ခု မဟုတ်ကြောင်း၊ ကုမ္ပဏီကြီးများမှ လှိုင်းအကျယ်မြင့်သော ဝန်ဆောင်မှုများဝယ်ယူခြင်း၊ server များ အများ အပြား တည်ဆောက်ပေးနိုင်ခြင်း တို့ကြောင့် ကုမ္ပဏီငယ်များထက် အကျိုးအမြတ်ပိုများ၊ စွမ်း ဆောင်ရည်ပိုများ၍ ခြေတစ်လှမ်းသာနေလေ့ ရှိသည်။
ခပ်နိမ့်နိမ့် ဝန်ဆောင်မှုကို သုံးစွဲရလေ ဈေးနှုန်းသည်လည်း လျော့ချပေးလေ ဖြစ်သင့်သည်။
သို့မဟုတ် သတ်မှတ်ထားသော protocol များသို့သာ ရရှိသုံးစွဲစေခြင်းတို့ ပြုလုပ်သင့်သည်။
ထိုကဲ့သို့ ပြောင်းလဲသတ်မှတ်ခြင်း သည် အင်တာနက် သုံးစွဲမှုကို ပို၍ ယေဘုယျ ဆန်သွားစေပေမည်။
၎င်းမှာ သုံးစွဲသူတစ်ဦး ခြင်းတို့၏ လိုအပ်ချက်များနှင့် အဖွဲ့အစည်းကြီးများ၏ အထူးသီးသန့်ဆန်သော မြင့်မားသည့် ဝန်ဆောင်မှုများကိုသာ လိုအပ်ခြင်းတို့ကို ဖြေရှင်းပေးပြီးရာလည်း ရောက်သည်။
ကွန်ရက် ချိတ်ဆက်မှု အထူးပြုကျွမ်းကျင်သူ Richard Bennett က "သတင်းအ ချက် အလက်များကို ပြိုင်ဘက်များထက် ပိုမိုလျင်မြန်အောင် ပို့ဆောင် သယ်ယူပေးနိုင်အောင် ဝန်ဆောင်သော ငွေကြေးရင်းနှီးမြှုပ်နှံမှု များသည့် website သည် သာတူညီမျှ စနစ်ဖြင့် သာ သတင်းအချက်အလက်များကို ဆက်လက်ပို့ဆောင် ဝန်ဆောင်မှု ပေးလိုကြသည်ဟု ဆို သည်။
Google မှ ဤကဲ့သို့ သာတူညီမျှ လှိုင်းကျယ်ကြားနေရေး ကို တောင်းဆိုလိုက်ချိန်တွင် လက်တွေ့၌ ပိုမို၍ အခြေခံသာတူညီမျှ မရှိခြင်းကို ထိန်းသိမ်းထားခြင်းဖြစ်သည်" ဟုဆိုပါ သည်။
Tim Wu ကမူ ထိုကဲ့သို့ ကွန်ရက် ကြားနေရေးကို တောင်းဆိုသည်ဆိုခြင်းမှာ ယခု သုံးစွဲနေသော ကွန်ရက်၏ သာတူညီမျှ မရှိခြင်းကို ဖော်ပြခြင်းဖြစ်သည်ဟု ဆိုသည်။
အဘယ်ကြောင့်ဆိုသော် သုံးစွဲနေကြသော "လုပ်ငန်းသုံး program အားလုံးတို့တွင်" ၎င်းတို့ အဓိက အကောင်းဆုံး ကြိုးပမ်းအားထုတ်မှု သည် file များသယ်ယူပို့ဆောင်ခြင်း နှင့် အချိန်နှင့် တပြေးညီ ဆက်သွယ်ရေး ပေးခြင်းထက် လိုင်းကြပ်တည်းမှုဖြစ်စေသော ဝန်ဆောင်မှုများ တွင် သာ အလေးပေးကြခြင်းကြောင့် ဖြစ်သည်ဟုလည်း ဆိုသည်။
ရရှိနိုင်သော လှိုင်းအကျယ် ၁၉၉၀ နှစ်ဦးပိုင်းမှစ၍ အင်တာနက်အသုံးပြုမှု ကြပ်တည်းခြင်းမှာ တဖြည်းဖြည်း တိုးတက် လာခဲ့သည်။
၁၉၉၀ နှစ်လည်လောက်တွင် ကတည်းက ရုပ်ပုံများစွာ ပါဝင်သော website များ၊ MP3s များစွာသုံးစွဲသော website များကြောင့် လိုင်းကြပ်တည်း ခြင်းများ သိသာစွာ တိုးလာခဲ့ပြီး၊ ၎င်းနောက် ၂၀၀၃ သို့အရောက်တွင် ဗီဒီယိုဖိုင်များကို တိုက် ရိုက်ကြည့်ရှုခြင်း နှင့် တစ်ဦးနှင့်တစ်ဦး ဖိုင်များမျှဝေကြခြင်းတို့ များပြားလာသည် နှင့်အမျှ အ သွားအလာ သည်လည်း သိသိသာသာ တိုးလာခဲ့သည်။
YouTube ကဲ့သို့ သော ဗီဒီယိုဖိုင်များ ဝေမျှ ကြည့်ရှုသည့် ကုမ္ပဏီများ၏ သက်ရောက်မှုအနေဖြင့် ကုမ္ပဏီ ငယ် များမှလည်း အခကြေးငွေမဲ့ ဗီဒီယိုများထည့်သွင်း ဝန်ဆောင်မှု ပေးလာသဖြင့် အလွန်များပြား သော လှိုင်းအကျယ်များထုတ်ယူသုံးစွဲမှုများ ပေါ်ပေါက်လာသည်။
အင်တာနက်ဝန်ဆောင်မှု ပေးသူ (ISP) တစ်ဦးဖြစ်သော SBC ဆက်သွယ်ရေး (ယခုအခါ AT&T အမည်ဖြင့် စီးပွားရေးလုပ်ငန်းများကို ဆက်လက်လုပ်ကိုင်လျက်ရှိ) မှ အကြံပြု တင်သွင်းသည်မှာ မိမိတို့ပေးသော ကွန်ရက်ကို အသုံးပြု၍ ထို ကုမ္ပဏီ တို့မှ ထိုသို့ ဗီဒီယိုများ ထည့်သွင်း ဝန်ဆောင်လာသဖြင့် မိမိတို့ အနေနှင့် ဝန်ဆောင်ခများ ကောက်ခံခွင့် ရှိသင့် ကြောင်း ဆိုသည်။
Wall Street Journal မှ Bret Swanson အဆိုအရ YouTube ၊ MySpace နှင့် Blog များသည် net ကြားနေရေး ဝါဒ သို့ တွန်းပို့ နေသကဲ့သို့ ဖြစ်သည်။
သူကဆက်၍ ပြောပြသည်မှာ YouTube ၏ ဝန်ဆောင်မှုသည် တစ်ကမ္ဘာလုံးရှိ ရေဒီယို ၊ ရုပ်မြင်သံကြား လိုင်းများ၏ တစ်နှစ်စာ ထုတ် လွှင့်မှုနှင့် ညီမျှသော 75 petabytes နီးပါးများပြားသည့် သတင်းနှင့် အချက်အလက်များ ကို ၃လ အတွင်း ဝန်ဆောင်ခဲ့ပြီဖြစ်သည် ဟုဆိုသည်။
ထိုကဲ့သို့ မြောက်မြားလှစွာသော bytes များ " အလွန်အကျွံ သုံးစွဲမှု " exabytes ကို ကိုင်တွယ် ဖြေ ရှင်းရန် ယနေ့ ကွန်ရက် များမှာ အဆင်သင့် ပြင်ဆင်ထားခြင်း မရှိသေးကြောင်းလည်း သူက ပြော ထားသည်။
ဆက်လက်၍ ကွန်ရက် ကြားနေရေး ဝါဒဆိုသည်မှာ မြန်နှုန်းမြင့် လှိုင်း ကျယ် တည်ဆောက်မှုများကို ရပ်ဆိုင်းစေနိုင်ရာ ၎င်းမှလည်း လှိုင်းအကျယ် များရယူ သုံးစွဲ နိုင်မှု ကို ကန့်သတ်ခံရနိုင်ခြေ ရှိသဖြင့် ဆင့်ကဲဖွံ့ဖြိုးခြင်း ဖြစ်စဉ်ကို အန္တရာယ် ပေးနိုင်သည်။
ဥပဒေ ပြဋ္ဌာန်းမှုကို ဆန့်ကျင်ခြင်း နည်းပညာများနှင့် ဈေးကွက် အခြေအနေများ တဟုန်ထိုး ပြောင်းလဲ တိုးတက်လာသည်တွင် အများပြည်သူဆိုင်ရာ မူဝါဒ အသိုင်းအဝိုင်းဘက်မှလည်း အုပ်ချုပ်သူ အစိုးရအနေ နှင့် အကောင်းထက် အဆိုးများ ထပ်မဖြစ်လာစေရန် အခြေအနေကို ဆက်လက် ထိန်းသိမ်းနိုင်စွမ်း ရှိပါမည် လောဟု မေးခွန်း ထုတ်စရာ များရှိလာသည်။
ဥပဒေပြဋ္ဌာန်းခြင်းများ အားနည်း နေမှုကလည်း အင်တာနက် ဝန်ဆောင်မှုပေးသူ များမှ လိုအပ်သော ထို့ပြင် အသုံးဝင်သော လုပ်ဆောင်ခွင့် များဖြစ်သည့် ဝန်ဆောင်မှုမှ ငြင်းဆိုထားသည် တို့ကို တိုက်ခိုက်ခြင်းများကို စစ်ဆေးခြင်း၊ အီးမေး (လ်) စပန်များ ကို စစ်ထုတ်ခြင်း၊ ကွန်ပျူတာ ဗိုင်းရပ်(စ်)များ ပြန့်ပွား ကူးစက်စေခြင်း တို့ကို ကာကွယ်ပေးခြင်းတို့ကို တရားဝင် ဆောင်ရွက်ခွင့် မရရှိစေပေ။
BitTorrent ( ဘစ် တိုးရင့်) ၏ တီထွင်သူ Bram Cohen (ဘရမ် ကိုဟမ်) ၏ အဆိုအရ "ကျွန်တော်ကတော့ အင်တာနက် ကို ရုပ်မြင်သံကြားလိုမျိုး ဆင်ဆာတွေ....တစ်ပုံတစ်ပင် ဖြတ်တောက်မှုတွေနဲ့ မဖြစ်စေချင်ပါ။
ကွန်ရက် ကြားနေရေးဝါဒ ဥပဒေ ဆိုတာတွေလည်း ဖြစ်လာဖို့ ခက်ခဲလိမ့်မယ်၊ သူတို့ရှိလာရင် စိတ်ညစ်စရာတော့ဖြစ်လာမှာမဟုတ်ဘူး၊ ဒါပေမယ့် ISP( အိုင်အက်(စ်)ပီ) တွေအနေနဲ့ စပန် တွေကို ဖြုတ်ချပေးနိုင်မှာ ဒါမှမဟုတ် တိုက်ခိုက်မှု တွေ ကို .... ရပ်တန့်ပေးနိုင်မှာ မဟုတ်တော့ဘူး၊" ပြဋ္ဌာန်းထားသော ဥပဒေအတိုင်း အချက်အလက်များ ပေးပို့ ခွင့်ပြုလိုက်ဖို့ထက် ယင်း အချက်အလက်များမှာ စံညွန်းများနှင့် ကိုက်ညီရန်လည်း လိုအပ်သဖြင့် ထုတ်ပြန်ထားသော ဥပဒေရပ်များသည် တန်းအရှည်ကြီးစီ ခိုင်းသကဲ့သို့ ဖြစ်လာရသည်။
အင်တာနက် လွတ်လပ်ခွင့် ထိန်းသိမ်းရေးဆောင်ရွက်မှု ၂၀၀၉ တို့ကဲ့သို့ လတ်တလော ပြု လိုက်သော ဥပဒေများမှ နည်းလမ်းဥပဒေများမှ အကျိုးအကြောင်း သင့်လျော်သော ကွန်ရက် စီမံခန့်ခွဲမှုများကို ဖယ်ထုတ်ပေးခြင်းဖြင့် ပျော့ပျောင်းစွာ ကိုင်တွယ်ရန် ကြိုးပမ်းလာကြသည်။
ဝေါ စထရိ ဂျာနယ် မှရေးသားထားသည်မှာ - "သည်နေရာတွင် အစိုးရအနေနှင့် ရှင်းရှင်း လင်းလင်း သိရှိလုပ်ဆောင်သင့်သည်မှာ Comcast (ကွန်ကက်(စ်)) ကို ကွန်ရက် တွင်မည်သို့ စီမံခန့်ခွဲရန်ပြောဆိုနေမည့်အစား သုံးစွဲသူများအနေနှင့် Comcast (ကွန်ကက်(စ်)) ၏ ဝန်ဆောင် မှုများကို မနှစ်သက်လျင် အခြားတစ်ခုခုကို ပြောင်းလဲရွေးချယ်မှုပြုစေနိုင်ခြင်း ဖြစ်သည်။
" နက်ကြားနေရေးဝါဒ အပေါ် ရောထွေးခြင်းနှင့် အခြားအမြင်များ “ Net ကြားနေရေးဝါဒ ဆိုတာဘာလဲဆိုတာကို ကျွန်တော် ရှင်းရှင်းလင်းလင်း သိစေချင်ပါတယ်။
ကျွန်တော်တို့ ဆိုလိုချင်တာကတော့ ခင်ဗျားတို့ဆီမှာဗီဒီယိုလိုမျိုး သတင်းအချက်အလက် တစ်ခုရှိကြမယ်၊ ခင်ဗျားဟာ တစ်ယောက်တည်း ဗီဒီယို ရှိနေရုံနဲ့တော့ တစ်ခြားတစ်ယောက်ယောက်နဲ့ သိပ်ထူးခြားနေမှာ မဟုတ်ဘူး၊ ဒါပေမယ့် ကွဲပြားခြားနားသော အမျိုးအစားတွေ အပေါ်မှာတော့ ထူးခြားနေမှာပဲ၊ ဒါကြောင့် ခင်ဗျားအနေနဲ့ ဗီဒိုယို ထက် အသံ ကို ပိုမိုဦးစားပေးပြန်တယ်၊ နောက်ပြီးတော့ အဲဒီလို ကိစ္စမျိုးအတွက် Verizon နှင့် Google တို့ကြားမှာအထွေထွေသဘောတူညီမှုတွေ ပြုလုပ်ပြီးဖြစ်ပါတယ် ” — Google CEO Eric E. Schmidt (ဩဂုတ်လ ၄ ရက်၊ ၂၀၁၀) Washington Post ၏သတင်းစာဆရာ Jeffrey Birnbaum မှလည်း- နှစ်ဘက်စလုံး၏ ဖြေရှင်းပြောဆိုချက်များမှာ "မှုန်ဝါးဝါးနှင့် ဦးတည်ရာမဲ့နေသည်" ဟူ၍ စကားအစဆွဲထုတ်ပြန်ပါသည်။
စာနယ်ဇင်းဆရာ Andy Kessler မှ ကွန်ရက် ကြားနေရေး ဝါဒ သည် လိုအပ်လှသည်ဖြစ်သော်လည်း ဥပဒေအသစ်များ ထပ်မံမထုတ်ပြန်ဘဲ ဆက်သွယ်ရေး ကုမ္ပဏီ များနှင့် ထင်ရှားသောအဖွဲ့အစည်းများ များမှ ခြိမ်းခြောက်မှုများပြုသကဲ့သို့ ဖြစ်နေစေပြီး ၎င်း သည် လည်း အကောင်းဆုံး ချဉ်းကပ်မှု တစ်ခု ဖြစ်သည်ဟု ဆိုသည်။
ကိုလံဘီယာ တက္ကသိုလ် ဥပဒေကျောင်း ပါမောက္ခ Tim Wu မှလည်း အင်တာနက် သည် သူ့အပေါ် ဖြတ်သန်းအသုံးပြုနေသော လုပ်ငန်းဆောင်တာများမှ ကွဲပြားခြားနားသော လိုအပ်ချက်များ ရှိနေသရွေ့ သာတူညီမျှမှု ဆိုသည်မှာ မဖြစ်နိုင်ပေ။
နိမ့်သော latency နှင့် jitter ကို လိုအပ်သော အသံ နှင့် ဗီဒီယို ကြည့်ရှုမှု တို့ထက် စာလျင် သတင်း အချက် အလက် များဖြတ်သန်းမှုသည် ပိုမို၍ အကျိုးကျေးဇူး ရရှိစေသည်- "လုပ်ငန်းဆောင်တာပေါင်း အသိန်းအသောင်းရှိသည် တွင် latency ကို သတ်မှတ်တတ်ခြင်း နှင့် မသတ်မှတ်တတ် ခြင်း နှစ်မျိုးစလုံးပါဝင် နေသဖြင့် IP စု များသည် သာတူညီမျှ အမှန်တကယ်ဖြစ်သည် ဆို သည် ကို သတ်မှတ် ရန် ခက်ခဲပါသည်။
" သူက ကွန်ရက် ကြားနေရေးဝါဒကို ဖွင့်ဆိုရာတွင် လုပ်ငန်းသုံး program များကို ဂရုမပြုဘဲ ကြားနေရေးကို ထုတ်ပြန်ပေးနေခြင်း ဆိုသည်ထက် တူညီသော လုပ်ငန်းသုံး program များအတွက် ညီညွတ်မျှတစွာ ဆောင်ရွက်ပေးခြင်းဟု အင်တာနက် ဆက်သွယ် အသုံးပြုခြင်း ကွန်ရက်တွင် ဖော်ပြပေးခဲ့သည်။
ဒေသတွင်း ကွန်ရက် ချိတ်ဆက်မှုအတွင်း ကွန်ရက်ဝန်ဆောင်သူတို့၏ လုပ်ဆောင်ချက်များကို စည်းကမ်း စည်းမျဉ်းများနှင့် စစ်ဆေး စောင့်ကြည့်နေစဉ် တွင် လှိုင်းကျယ်ဝန်ဆောင်မှုပေးသူများကို လုပ်ငန်းသုံး program အမျိုးအစားစုံတို့၏ လိုအပ်ချက်များအတွက် သင့်တင့်လျောက်ပတ်သော ဈေးကွက်များ ပြုလုပ် ခွင့်ပေးစေရန် တောင်းဆိုခဲ့သည်။
ဥပဒေ ဆိုင်ရာ အခြေအနေ အမေရိကန်ပြည်ထောင်စုရှိ ဥပဒေ အမေရိကန်ပြည်ထောင်စုတွင် ကွန်ရက် ကြားနေရေးဝါဒနှင့် ပတ်သက်၍ ဥပဒေနှင့် နိုင်ငံရေး အရ ငြင်းခုံမှုများ ဆက်လက်ဖြစ်ပွားနေသည်။
တစ်ချိန်တည်းမှာပင် အစိုးရဆက်သွယ်ရေး ကော်မရှင် FCC မှ၎င်းကိစ္စပေါ်တွင် သူတို့၏ တရားဝင်အခွင့်အာဏာကို အသုံးပြု၍ အဝေး ဆက်သွယ်ရေး ကုမ္ပဏီများ လိုက်နာဆောင်ရွက်ရန် လမ်းညွှန်ချက်များ ချမှတ်ခဲ့သည်။
၁၁ ရက် ဖေဖော်ဝါရီ ၂၀၀၈ တွင် လွှတ်တော်အမတ် Ed Markey နှင့် Chip Pickering တို့က HR 5353 ကိုစတင်မိတ်ဆက်၍ "လှိုင်းကျယ် များ လိုက်နာကျင့်သုံးရန် လမ်းစဉ်တို့ စတင်ရန် နှင့် FCC အားယှဉ်ပြိုင်မှုများ ပေါ် ပေါက်စေ ခြင်း၊ သုံးစွဲသူများကို ကာကွယ်ပေးခြင်းနှင့် လှိုင်းကျယ် ဝန်ဆောင်မှုများနှင့် ပတ်သက်၍ သုံးစွဲ သူများ ရွေးချယ်မှုများ နှင့် အခြားသော ရည်ရွယ်ချက်များစွာတို့အတွက် အများ ပြည်သူသုံး လှိုင်းကျယ် ကိုဆက်လက် လည်ပတ်ဆောင်ရွက်ရန် လမ်းညွှန်ခဲ့သည်။
"၁ရက် ဩဂုတ်လ ၂၀၀၈ တွင် အမေရိကန်ပြည်ထောင်စုရှိအကြီးဆုံး Cable ဝန်ဆောင်မှု Comcast က ဖိုင်များ မျှဝေသည့် software များကို အသုံးပြု၍ Comcast ၏ မြန်နှုန်းမြင့် အင်တာနက် ဝန်ဆောင်မှုများကို သုံးစွဲနေသူများအား တိတ်တ ဆိတ် ပိတ်ဆို့ပြီး စိုးမိုးနေသည် နှင့် ပတ်သက်သည့် မကျေနပ်ချက်များပေါ် FCC မှ လူသိရှင် ကြား ၃မဲ ၂မဲ မဲပေးထောက်ခံခဲ့သည်။
FCC ၏ ဥက္ကဋ္ဌ Kevin J.Martin ကပြောဆိုသည်မှာ ထိုအမိန့်သည် အင်တာနက် ဝန်ဆောင်သူများ တို့အပြင် အားလုံးသော ဆက်သွယ်ရေး ကုမ္ပဏီများ အနေနှင့် လုံလောက်သော အကြောင်းပြချက် မပေးနိုင်ဘဲ သုံးစွဲသူများမှ ဝန်ဆောင်မှုများကို နှစ်သက်သလို အသုံးပြုနေကြခြင်းကို တားမြစ်ပိတ်ပင်ခြင်း မရှိစေရန် ရည်ရွယ်သည်ဟု ဆိုသည်။
အင်တာဗျူး တစ်ခုတွင် Martin က ပြောပြ သည်မှာ “ကျွန်တော် တို့ဟာ အင်တာနက် ရဲ့ ပွင့်လင်းရိုးရှင်းမှု ပုံစံကို ထိန်းသိမ်းထားတာ ဖြစ် ပါတယ်” ဟူ၏။
Comcast အပေါ်တွင် ဖြစ်ပေါ်လာသော မကျေနပ်ချက် များ မှာ Bit Torrent နှင့်လည်း သက်ဆိုင်မှုရှိသည်။
အဘယ်ကြောင့်ဆိုသော် Bit Torrent ဆိုသည်မှာ file side ကြီးမားသော ဗီဒီယို၊ ဂီတနှင့် software များ ကို အင်တာနက် ပေါ်တွင် ဖြန့်ဖြူးပေးရန် အဓိကတည်ဆောက်ရေးဆွဲထားသော ဖိုင် ပို့ဆောင် သည့် protocol ဖြစ်နေခြင်းကြောင့်ဖြစ်သည်။
၂၀၀၉ တွင် လွှတ်တော် ကိုယ်စားလှယ် Markey က ၎င်း ကိုပြန်လည် မိတ်ဆက်ဖော်ပြခဲ့သည်။
၂၀၀၉ ဒီဇင်ဘာလ တွင် Comcast က မည်သည့် အမှားအယွင်းပြုလုပ်ခြင်းမျှ မရှိစေရကြောင်း ခံဝန်၍ ကျေအေးရန်အတွက် ရှယ်ယာတစ်ခုစီကို အမေရိကန် ဒေါ်လာ ၁၆ ဒေါ်လာ တောင်းခံခဲ့ သည်။
ဥရောပ သမဂ္ဂရှိ ဥပဒေ ဥရောပ သမဂ္ဂ မှလည်း ကြားနေ မဟုတ်သော လှိုင်းကျယ်ဆောင်ရွက်ခွင့်သို့ ထိခို်က်မှု အလား အလာ ရှိလာနိုင်သည်ကို ရင်ဆိုင်သိရှိ ၍ ကွန်ရက် ကြားနေရေး ဝါဒ အတွက် ဥပဒေ ပြဋ္ဌာန်း မှုများ ပြုလုပ်ရန် စီစဉ်လာသည်။
ဥရောပ ကော်မရှင် မှ ၁၃ ရက် နိုဝင်ဘာလ ၂၀၀၇ တွင် ထုတ်ဝေခဲ့သော ဥရောပ ၏ အီလက်ထရွန်နစ် ဆက်သွယ်ရေး ကွန်ရက်နှင့် ဝန်ဆောင်မှုများ စည်းမျဉ်းစည်းကမ်း ဥပဒေ ကို ပြန်လည် ပြင်ဆင်ရန် တောင်းဆိုခဲ့သည်။
“ဦးစားပေးခြင်း သို့မဟုတ် တစ်နည်းဆိုရလျင် ထုတ်ကုန်များ အမျိုးအစား အဆင့်ခွဲခြားခြင်း” သည်ယေဘုယျ အားဖြင့် ဈေးကွက်အတွက်ရော အသုံးပြုသူများ အနေနှင့် မိမိ စိတ်ကြိုက် ထုတ်လွှင့်မှု စွမ်း ဆောင်ရည်များ၊ ဝန်ဆောင်မှုများ ရရှိ သုံးစွဲ နိုင်သဖြင့် အကျိုးရှိသည်ဟု ယူဆရသည်။
"အကျိုးဆက် အနေ နှင့် လက်ရှိ ဥရောပ သမဂ္ဂ ၏ စည်းမျဉ်း ဥပဒေ များကလည်း ဝန်ဆောင် သူများ အနေနှင့် စားသုံးသူ အမျိုးမျိုးကို လိုက်၍ ဝန်ဆောင်မှု အမျိုးမျိုး ပေးဆောင်ခွင့် ပြုထားသည်။
သို့သော်လည်း စားသုံးသူများ အကြား အပြိုင်အဆိုင် သဘောမျိုး မဟုတ်ဘဲ ဦးစားပေး ခွဲခြား၍ နေရာယူ လွှမ်းမိုးသော ဝန်ဆောင်သူများကို ခွင့်မပြုပေ။
"ထို့အပြင် ကော်မရှင်မှ လက်ရှိ အသုံးပြုနေသော ဥရောပ ဥပဒေ ပုံစံသည် ကွန်ရက် ပေးဆောင်သူများ အနေနှင့် သုံးစွဲသူများ အပေါ် အဆင့်အတန်းလျော့ချခြင်း ကို ထိရောက်စွာ ကာကွယ်နိုင်မည် မဟုတ် ဟု ယူဆသည်။
ထို့ ကြောင့် ကော်မရှင် အနေနှင့် ဤအခြေအနေ မျိုးတွင် ထိုသို့ ပြုလုပ် နေခြင်းတို့ကို ရပ်ဆိုင်း စေရန် အတွက် ထပ်လောင်းတောင်းဆိုခဲ့သည်။
ဥပဒေ ဆိုင်ရာ ပါဝင်ပတ်သက်မှုများ နှင့် လုပ်ငန်းသုံး ပရိုဂရမ်များ ရွေးချယ်မှုများ အပေါ်ကွန်ရက် ဝန်ဆောင်သူများ၏ ကန့်သတ်နိုင်မှု စွမ်းရည်တို့ကို ထိန်းသိမ်းရန် လျှို ့ဝှက်မှုမရှိ ရှင်းလင်းစွာ အသိအမြင်ခံ နိုင်စေခြင်း ကိုလည်း တောင်းဆိုသည်။
ကော်မရှင်၏ တောင်းဆိုမှုများကို ပထမအကြိမ်တွင်ပင် ဥရောပ လွှတ်တော် မှ ပြန်လည် ကြည့်ရှု စစ်ဆေးပေးခဲ့သည်။
၂၀၀၈ ၏ နွေရာသီတွင် ဥရောပ လွှတ်တော် ၏ ဦးစီးဦးဆောင် ကော်မတီ များမှ ပြန်ကြားလွှာ မူကြမ်း ကို အပြီးသတ်ရရှိလာသည်။
၂၀၀၈ ခုနှစ် စက်တင်ဘာ လ ၂၄ ရက် တွင် ဥရောပ လွှတ်တော် မှ ထိုပြန်ကြားလွှာ မူကြမ်းပေါ်တွင် အားလုံးပါဝင် တက် ရောက် မဲပေးရွေးချယ် မှုကို ကျင်းပဆောင်ရွက်ခဲ့သည်။
နောက်တစ်ဆင့် အနေနှင့် ၂၇ ရက် နိုဝင်ဘာလ ၂၀၀၈ ခုနှစ်တွင် ကော်မရှင်၏ ဥပဒေပြုရေး တောင်းဆိုချက်ကို ဥရောပ ကောင်စီ မှ မဲပေးထောက်ခံ အတည်ပြုပေးခဲ့သည်။
ထို့နောက် ဥရောပ လွှတ်တော် နှင့် ဥရောပ ကောင် စီ တို့အကြား ပူးပေါင်း ဆောင်ရွက်ရေး လုပ်ငန်းစဉ် များအတွက် ညှိနှိုင်း ဆွေးနွေးခြင်း များပြု လုပ်ခဲ့သည်။
၂၀၀၉ နှစ်မကုန်ခင်တွင် ထိုတောင်းဆိုမှုတို့ကို အတည်ပြု လက်ခံဖြစ်ခဲ့သည်။
ယူနိုက်တက် ကင်းဒမ်း တွင် နက် ကြားနေရေး ဝါဒ နှင့် ပတ်သက်၍ ပြန်လှန်ငြင်းခုံ ဆွေး နွေးမှုများကို AT&T (အေတီ နှင့် တီ) ၏ ပံ့ပိုးကူညီမှုနှင့် Wetminster (ဝက်မင်စတာ) တွင် ၂၀ ရက် မတ်လ ၂၀၀၆ ခုနှစ်တွင် ကျင်းပနိုင်ခဲ့သည်။
၎င်းသို့ အစိုးရအာဏာပိုင်များ နှင့် ဆန့်ကျင်ဘက် အသိုင်းအဝိုင်းများ၊ အဝေးဆက်သွယ်ရေး ဥပဒေပြုသူများ၊ နှင့် အခြား သော ထိုနယ်ပယ်အတွင်းမှ ကျွမ်းကျင်သူတို့ တက်ရောက်ခဲ့ကြသည်။
နက် ကြားနေရေး ဝါဒ ကို ထောက်ခံမှု ပြုသူများတွင် ထင်ရှားသည့် ဂူးဂဲ(လ်) မှာ ထိုဆွေးနွေးပွဲသို့ ဖိတ်ကြားမှု ကို ငြင်းဆန်ခဲ့ပြီး ၎င်း ဆွေးနွေးပွဲ ကို "ဘက်လိုက်မှုရှိသည်"ဟု ခေါ်ဆိုခဲ့သည်။
နိဂုံးချုပ် ဆိုရ လျင် ယူနိုက်တက် ကင်းဒမ်း တွင် နက် ကြားနေရေး ဝါဒ ၏ ဥပဒေများမှာ "တစ်ဘက် စွန်းကျ ၍ … စွဲဆောင်နိုင်မှုနည်းပါးသော လက်တွေ့မဆန်မှုများ ဟု ဆိုရပေမည်။
" "၎င်းမှာ အမှန်တ ကယ် မရှိသော ပြဿနာတစ်ရပ် အတွက် ဝေမျှသိရှိခြင်းမရှိသည့် အယူအဆများနှင့် အဖြေ ထုတ်ခြင်း ပင်ဖြစ်သည်။
" တော်ဝင် လူမှုအဖွဲ့အစည်း နှင့် အများပြည်သူ ပေါ်လစီ သုတေ သန တက္ကသိုလ် တို့မှ ၂၀၀၆ တွင် ဆက်လက်ပြုလုပ်သော ဆွေးနွေးပွဲမှ ကွဲပြားသော နိဂုံး တစ်ခုအဖြစ် "Marsden C. (မား(စ်) ဒန် စီ.) နက် ကြားနေရေးဝါဒ - အခန်း ၁ ပေါင်းစည်း ဥပဒေ ဖြင့် ထိန်းချုပ်ထားသော အဖြေတစ်ရပ်ဆီသို့" သို့ရောက်ရှိလာသည်။
၂၀၁၀ http://www.bloomsburyacademic.com/pdf%20files/NetNeutrality.pdf.၂၀၀၉ ခုနှစ် ဒီဇင်ဘာလ ၁၉ ရက် တွင် “တယ်လီဖုန်း ဆက်သွယ်ရေး ပက်ကတ်” ကို ဥရောပ သမဂ္ဂ ၏ နိုင်ငံပိုင် သတင်းစာမှ ရိုက်နှိပ်ထုတ်ဝေခဲ့ပြီး ၂၀၁၁ မေလအထိ ထိုဥပဒေသများ ကို မဖြစ်မနေ သုံးစွဲစေခဲ့သည်။
ဥပဒေသစ်တွင် ဥရောပ တယ်လီဖုန်းဆက်သွယ်ရေး နှင့် အင်တာ နက်ဝန်ဆောင်မှုများ အနေနှင့် သူတို့၏ သုံးစွဲသူများအား ပုဂ္ဂိုလ်ရေး ဆိုင်ရာ အချက်အလက် များ ပေါက်ကြားနိုင်ကြောင်းကို အသိပေးရမည့် အကြောင်းပါသည်။
ထိုဥပဒေသစ် မတိုင်မီ တွင် ၎င်းကုမ္ပဏီများသည် သူတို့၏ သုံးစွဲသူများနှင့် ပတ်သက်သော ပုဂ္ဂိုလ်ရေး သတင်းအ ချက်များ ကျိုးပေါက်မှုရှိသည်ကို အသိပေးခဲ့ခြင်းမရှိခဲ့ပေ။
“ထို့ပြင် ဥပဒေသစ်သည် သုံးစွဲသူ များ အနေနှင့် မြေအောက် ကြိုးသွယ်တန်းမှုများမှ 3G (၃ ဂျီ) ဝန်ဆောင်မှုအသစ်သို့ ပြောင်း လဲ အသုံးပြုနိုင်ခွင့် ကို ပြဋ္ဌာန်းထားသည်။
ထပ်မံ၍ နယ်ပယ်ပြောင်းလဲခြင်း -- လက်ရှိ 2G (၂ ဂျီ) ဝန်ဆောင်မှုနယ်မြေများတွင် 3G (၃ ဂျီ) ဝန်ဆောင်မှုများ အသုံးပြုနိုင်ခြင်း -- ကိုလည်း ခွင့်ပြုထားခြင်းဖြင့် မြန်နှုန်းမြင့် တယ်လီဖုန်းအင်တာနက် ဝန်ဆောင်မှုများ အလျင်အမြန် ပေါ်ပေါက်လာခြင်းကို ဖြစ်ပေါ်စေသည်။
” ကော်မရှင်မှပြောဆိုသည်မှာ-"ကျေးဇူးတင်စရာ ကောင်းတာကတော့ လျှို့ဝှက်မှုမရှိသုံးစွဲသူများကို သတင်းအချက်အလက်များ အားအသိပေးခြင်းဖြစ်ပါတယ်၊ ဝယ်ယူမယ်လို့ အတည်ပြုလက်မှတ်ရေးမထိုးမီ မှာပင် မိမိဝယ်ယူ မည့် ဝန်ဆောင်မှုရဲ့ သဘောသဘာဝ တွေကို အသေးစိတ် ပြောဆိုရှင်းပြပေးခံရတော့မှာပါ။
ဒါမှလည်း ဝန်ဆောင်မှုတွေမှာ လိုင်းကြပ်တည်းမှုမဖြစ်အောင် စီမံထားခြင်းတွေ နဲ့ သူတို့ ကြောင့် ဖြစ်လာတဲ့ ဝန်ဆောင်မှု၏ အရည်အသွေး အပြင် တခြားကန့်သတ်ချက်တွေ (ဥပမာ- ရရှိနိုင်သော မြန်နှုန်းနဲ့ သုံးစွဲနိုင်မှု) တို့ကို သိရှိနိုင်မှာ ဖြစ်ပါတယ်။
"" ၎င်းမှာ ဆက်သွယ် ရေး ဝန်ဆောင်မှုများမှ သုံးစွဲသူများ၏ ပုဂ္ဂိုလ်ရေး အချက်အလက်များကို ပိုမို ကာကွယ် နိုင် လာမည့် အခွင့်အရေးများ တိုးတက်လာခြင်းဖြစ်သည်။
" ကော်မရှင် မှဆက်လက် ပြောသည် မှာ "ထပ်လောင်းပြောရမည် ဆိုလျင် ပုဂ္ဂိုလ်ရေးဆိုင်ရာ သတင်းအချက်အလက်များ နှင့် ပတ်သက်၍ ကာကွယ်ပေးထားသော ဥပဒေရပ်များ ပိုမိုအားကောင်းလာခြင်း ဖြစ်သည်။
ဥပမာ - 'ဘရောက်ဆာ အတွင်းကျန်ခဲ့သော ကိုယ်ရေးအချက်အလက်များ' အသုံးပြုခြင်း နှင့် ထိုကဲ့သို့ ဆင်တူသည့် ကိုယ်ပိုင် အချက်များ ကျန်ရစ်မှုမျိုး"ဥရောပ လွှတ်တော်မှ မျိုးဆက်သစ် လှိုင်းကျယ် ထံတွင် ရင်းနှီးမြှုပ်နှံမှုများ အတွက် စည်းမျဉ်း စည်းကမ်း လမ်းညွှန်ချက်များ အသစ်ထပ်မံ ထည့်သွင်းနိုင်မှု မပြုသေးသည်ကို စောဒက တက် ပါသည်။
ဥရောပ နိုင်ငံသားများရပိုင်ခွင့် အဖွဲ့မှလည်း Harbour (ဟာဘာ) အစီရင်ခံစာ ကို လက်ခံခြင်း သည် နက်- ကြားနေရေးဝါဒ ၏ အဆုံးသတ် ဖြစ်သွားလိမ့်မည် ဟု ငြင်းခုံကြပြန်သည်။
သူ တို့က အကြောင်းပြသည်မှာ ထိုပြန်တမ်းသည် အမေရိကန်ပြည်ထောင်စု ၏ ဆက်သွယ်ရေး ကုမ္ပဏီကြီးများ ဖြစ်သော AT&T (အေတီ နှင့် တီ) နှင့် Verizon (ဗီရီဇွန်) တို့၏ လွှမ်းမိုးမှု အကြီးအကျယ် ပါဝင်ပြီး ဥရောပ လွှတ်တော် အနေနှင့် ဥရောပ ကောင်စီ နှင့် သဘောတူ ညီချက် တစ်ခု ပြုလုပ်ဖြစ်ပေါ်စေရန် စိတ်ပါဝင်စားမှု လျော့နည်းလာသည့် လက္ခဏာ တစ်ရပ် ဖြစ်သည်ဟု ဆိုသည်။
ဥရောပ သမဂ္ဂ တွင် ရှိနေနှင့်ပြီးသော ၂၀၀၂ ခုနှစ် အီလက်ထရွန်နစ် နှင့် ဆက်သွယ်ရေး ကွန် ရက်များ၊ ဝန်ဆောင်မှုများဆိုင်ရာ စည်းမျဉ်း စည်းကမ်းပုံစံတွင် ဥပဒေ (၅) ချက်နှင့် ဖွဲ့ စည်း ထားပြီး ထိုအချက်များအားလုံးပေါင်း၍ “အမိန့်ဥပဒေပုံစံပြုခြင်း နှင့် သီးသန့် အမိန့် ဥပဒေများ” ဟုလည်းခေါ်သည်။